Source: http://www.devizaados.hu/index.php/mti-os-kozlemenyeink
Timestamp: 2020-08-06 20:52:47+00:00

Document:
Ön itt van: Home MTI OS Közleményeink
Találatok: 8446
Mottó: A hangzavarban elveszhet az üzenet.
Emlékeztető a Devizaadósok Érdekvédelmi Szövetsége – a társadalomnak szánt - MTI OS közleményeiből
Budapest, 2015. január 1., csütörtök (OS) - DEVIZAADÓS ELSZÁMOLÁS ÉS FORINTOSÍTÁS! 2015-ben az ellenérdekűek (MNB iránymutatása szerinti banki elszámolások) leteszik a követelésüket. Mi pedig mellé tesszük, mit vagyunk hajlandók elismerni abból, majd ha nincs egyezség, döntsenek a bírák! Ezt a Devizaadós elszámolás és forintosítás megnevezéssel illetjük, amit szembe állítunk a kormányzati és banki diktátummal.
Álláspontunk jogi alapja a jogegyenlőség és jogbiztonság követelménye, illetve a diszkrimináció tilalma. Azaz a devizaadós (aki forinthiteles és nem devizahiteles) nem járhat sem jobban, sem rosszabbul mint a forinthiteles. Minden más "megoldás" diszkrimináció. Ebből eredően első lépés a forintalapú elszámolás, melyet ha nem tesznek meg a bankok, mi megteszünk, előbb az ellenérdekűek elé, majd a bíróság elé. Második lépés a jóvátétel, azaz a jogviszony és az ügylet rendezése, a szerződések törvényes forinthitelekké alakítása. Harmadik lépés a kártérítés, mely a károk okozóira hárul, úgymint a rablóhiteles bankokra (a minket ért számított kár a kicsikart úgynevezett devizaalapú befizetések és a referencia forintkölcsön befizetési kötelezettségek közötti különbözet) és a magyar államra. A jóvátételt és a kártérítést megegyezés híján bírósági úton kényszerítjük ki, mégpedig az EU bíróságokon.
A helyes cselekvési sorrend tehát:
Budapest, 2014. december 21., vasárnap (OS) - Devizaadós Ellenállás! Nem fogadjuk el, a bankszövetségnek és a kormányzatnak a törvényesség köntösébe öltöztetett, szemérmetlen, álságos és kifosztó diktátumát. Ország és világ előtt nagy tömegekben megsemmisítjük, széttépjük - a bankszövetségi és kormányzati paktum alapján - kezükbe juttatott MNB szerinti elszámolás dokumentumait.
Nem működünk közre és együtt az elszámolási és forintosítási törvény végrehajtásában, sőt minden törvényes eszközzel azok megsemmisítésére törekedünk. Igent mondunk a devizalapú kölcsönök felvételkori összege szerinti forintalapú elszámolására és a kölcsönügyletek tisztességes rendezésének EU bíróságok útján történő kikényszerítésére.
Továbbiak a Devizaadósok Szövetsége hivatalos weboldalán a www.devizaados.hu címen és hivatalos Facebook lapján: https://www.facebook.com/devizaadosok
Budapest, 2014. november 9., vasárnap (OS) - A Kúria nevezett bíráinak! Hölgyeim és Uraim! Önök egész egyszerűen asszisztáltak a banki uzsora magyarországi törvényesítéséhez. Címzettek a KÚRIA jogegységi tanácsa tagjai. Amikor Önök a KÚRIA jogegységi tanács tagjaiként a 2/2014. számú PJE határozatban elfogadták, aláírták a következőket: "árfolyamkockázatot – a kedvezőbb kamatmérték ellenében – korlátozás nélkül a fogyasztó viseli." Az ilyen jellegű kikötésnek ugyanis súlyos gazdasági következményei vannak, így ember nem lett volna, aki ilyen kötelezettséget vállal, azaz aláírja a szerződést akkor, ha tisztában van dolgok valós kimenetelével.
A bankszövetségi – banki – kommunikáció visszaélt és ma is visszaél a tudásfölénnyel. Az úgynevezett árfolyamváltozásokat – annak lehetséges kimenetelét, egyben következményeit – szakmai körök kötelezően vizsgálják. E vizsgálatok alapja a MNB által folyamatosan gyűjtött devizaárfolyam változás idősoros adatbázisai. Lásd: http://www.mnb.hu/arfolyam-lekerdezes) A bankszövetségi és a vele összefonódó pénzügyi tudományos és szakértői körök megtévesztik a magyar társadalmat akkor, amikor azt állítják meg, hogy a folyamatok – jelesül a devizaárfolyam változások – biztonsággal nem jelezhetők előre. Ezúton – a nyilvánosság előtt - kérjük Önöket, hogy hallgassák és ismerjék meg a DÉSZ szakértőinek – tényeken alapuló - bizonyítását arra nézve, hogy a devizaárfolyam változások kedvezőtlen kimenetele már 2003-2004-ben előre látható volt. Továbbiak: www.devizaados.hu
Budapest, 2014. október 21., kedd (OS) - Hiteltörténeti kimutatások kötelező szolgáltatása! A deviza alapú fogyasztási kölcsön elszámolási kontrolljához szükséges banki adatszolgáltatásról : A 2014. évi XXXVIII. törvény alapján, a deviza alapú fogyasztási kölcsön esetében a pénzintézetet átszámítási kötelezettség terheli. Van olyan bank, akinek a hiteltörténeti kimutatása nyomtatott formátumban kifogástalan, a kontrollszámításokhoz alkalmas, ám a bankok és pénzintézetek döntő többsége hiányos adatokat szolgáltat, ha hajlandó egyáltalán az ilyen irányú adatszolgáltatásra.
A bankok és pénzintézetek törvényben előírt kötelezettsége a hiteltörténeti kimutatás kiadása, az ügyfél számára. A törvényesség helyreállítása érdekében a nagy nyilvánosság előtt tagjaink nevében és sorstársaink érdekében felszólítjuk egyfelől a Bankszövetséget, mint a bankok és pénzintézetek érdekvédelmi szervezetét, másfelől az állami felügyeletet ellátó Magyar Nemzeti Bankot, hogy sürgősséggel intézkedjenek a megfelelő és elvárható adatszolgáltatás maradéktalan, hiánymentes biztosítása érdekében. A tartalmi és formai követelményeket ezúton tesszük közzé!
A devizaadósok (tagjaink és sorstársaink) számára a Devizaadósok Szövetsége a www.bankkontroll.hu címen hamarosan Internetes támogatást nyújt. Továbbiak:
http://www.devizaados.hu/index.php/hirek/691-kozlemeny-hiteltorteneti%20-kimutatasok-kotelezo-szolgaltatasa
Budapest, 2014. október 15., szerda (OS) - A Devizaadósok Érdekvédelmi Szövetsége egy - a devizaárfolyam változás és kockázatai tárgyú - tanulmányt tett közzé hivatalos weboldalán. A hivatkozott tanulmány a DÉSZ szakértőinek és tagjainak közel három éves tényfeltáró munkájának eredménye.
Tényadatokon nyugszik, az MNB devizaárfolyam változás idősoros adatbázisa alapján végezett elemzésekkel és következtetésekkel. E tanulmányban rögzített tények és következtetések alapján a szerzők, illetve a szövetség arra a nézőpontra jutott, hogy a Bankszövetség az elmúlt tíz évben kommunikációjával félrevezette, mind a devizaadósokat, mint a társadalmat, az úgynevezett "devizahitelesek" dolgaiban. A devizaárfolyam változások és következményei messze nem úgy jelennek meg a valóságban, ahogy azt a Bankszövetség - tagjai nevében - kommunikálja. Ennek kapcsán a Devizaadósok Szövetsége elnöke, Tilk László Géza nyílt levelet tett közzé a szövetség hivatalos weboldalán, a www.devizaados.hu címen melyben Kovács Leventét a Bankszövetség főtitkárát szólítja meg - mint az ellenérdekű felek egy köre érdek képviseletét - a devizaadós helyzettel kapcsolatos lényegi kérdésekben. A nyilvánosság előtt kezdeményez konstruktív vitát, a problémák megnyugtató rendezése érdekében. A nyílt levél a http://www.devizaados.hu/index.php/hirek/690-beszeljuk-meg-nyilt-leve l-a-bankszovetseg-fotitkaranak-20141015 -en címen olvasható.
Budapest, 2013. augusztus 8., csütörtök (OS) - Állásfoglalás: a Civil Összefogás Fórum (CÖF) megjelenéséről a devizahitelesek/devizaadósok érdekeinek képviseletére nézve. Mi, a Devizaadósok Szövetsége Elnöksége a devizahitelesek/devizaadósok jogi személyiségű egyesületbe tömörült rendes tagjai (400 fő), akik jelenleg 15 pertársaságba szerveződtek, és kereseteket nyújtottak be a bíróságokra, illetve a hozzánk csatlakozott pártoló tagok (2500 fő) nevében ez úton is közzé tesszük, hogy a Civil Összefogás Fórumhoz (CÖF) semmi közünk. A nevezettek "képviselői" számára meghatalmazást, megbízást nem adtunk. Meglátásunk szerint megbízás nélküli ügyvitelt látnak el, magyarul – többekkel együtt – fogadatlan prókátorként lépnek fel helyettünk s nevünkben, mely kapcsán felmerülhet a megtévesztés, a csalás gyanúja.
Egyben felhívjuk a sorstársak figyelmét arra, hogy nagyon nem mindegy sorsunkra nézve az, hogy bíró mondja ki a törvény erejével, mennyivel tartozunk, mit kell még kifizetnünk, avagy politikai mutyik következtében az ellenérdekű felek akarata érvényesül, ahogy eddig. Céljaink továbbra is címszavakban: Felfüggesztés / Moratórium! Elszámolás / Újraszámolás! Kártérítés / Büntető eljárás! Mindezek pedig bíróságok útján az EU jogrend szerint. A DÉSZ Elnöksége nevében Tilk László Géza elnök. Továbbiak: www.devizaados.eu
Budapest, 2013. július 23., kedd (OS) - A Devizaadósok Érdekvédelmi Szövetségének (DÉSZ) kommünikéje az újabb kormányzati "mentőcsomaggal" kapcsolatos tárgyalásokról.
A kizárólag devizahiteles és devizaadós tagokból álló – bíróság által bejegyzett – legitim érdekvédelmi szervezetünk csatlakozott és rendes tagjai nevében tiltakozunk, hogy a politikai pártok illetve a kormányzat "patyomkin", ál devizaadós és devizahiteles "civil" szervezetekkel egyezkednek a devizahitelesek és devizaadósok ügyében.
Az ilyen egyezségeket nem ismerjük el, azokat bojkottáljuk. Krónikus hazudozókkal, tolvajokkal, terrorista bankárokkal nem tárgyalunk. Velük a bíróságokon van dolgunk. Kérjük a valódi devizahiteles és devizaadós tagokból álló egyesületeket és mozgalmakat, valós szakértői fogyasztóvédelmi szervezeteket, hogy csatlakozzanak közleményünkhöz, ne tűrjük hogy helyettünk és nevünkben fogadatlan prókátorok mutyizzanak és pártpolitikai érdekek mentén ránk terhelő látszatot keltsenek a közvéleményben.
Budapest, 2013. július 16., kedd (OS) - A devizaadósok élethelyzetei: A Devizaadósok Érdekvédelmi Szövetsége (DÉSZ) 2408 interneten csatlakozott tagját szólította meg újra, hogy nyilatkozzon élethelyzetéről. Ezer választ követően lezárt a felmérés és az alábbi kép mutatkozik az ezerfős mintára 2013. II. negyedévére.
Még fizet: 49 %. 90 napon túli elmaradása van: 24 %. Felmondták a szerződést: 16 %. Megjelent a végrehajtó: 5 %. Árverés előtt áll: 3 %. Végtörlesztett: 3 %. A statisztika értelmezéséhez tudni kell, hogy a szövetségbe kizárólag az Interneten lehet jelentkezni és a tagságnak Facebook profillal is rendelkezni kell, így nem reprezentálja a devizahitelesek legszélesebb körét. A szövetség a kölcsönszerződéseiket bíróság előtt megtámadni - teljes semmisségre - kívánó, perképes devizaadósok joghoz juttatására szerveződött, még 2011. év végén. Azóta tagjai 12 pertársasági keresetet nyújtottak - 345 db kölcsönszerződést érintően - be. A DÉSZ, a legutóbbi kúriai döntést a közjegyzők és a végrehajtók megállítására igen kiválónak tartja. Máris szervezi - a pereken túl - a deviza-elszámolású kölcsönszerződésekből eredeztetett kényszer értékesítések blokkolását, tágabb értelemben véve a MORATÓRIUMOT - a perek zárultáig - tagjai számára. A szövetség fő célkitűzései: MORATÓRIUMOT! ELSZÁMOLÁST-ÚJRASZÁMOLÁST! KÁRTÉRÍTÉST! E célokat alapvetően a független bíróságok útján kívánja érvényesíteni, így minden erőszakos,rendszerellenes megmozdulástól elhatárolódik. Továbbiakwww.devizaados.eu Tilk László Géza elnök
DÉSZ MTI OS közlemények 2011.08.31 – 2015.02.24
2015. január 1., csütörtök 12:51
A Devizaadósok Érdekvédelmi Szövetségének közlemény
2014. december 21., vasárnap 15:58
2014. november 9., vasárnap 09:01
2014. október 21., kedd 09:01
2014. október 21., kedd 08:43
2014. október 15., szerda 20:13
2014. szeptember 7., vasárnap 20:46
2014. augusztus 25., hétfő 12:04
2014. július 12., szombat 05:30
2014. július 7., hétfő 11:48
2014. július 5., szombat 06:39
2013. november 18., hétfő 17:29
2013. szeptember 22., vasárnap 00:36
2013. augusztus 8., csütörtök 17:23
2013. július 23., kedd 14:54
2013. július 16., kedd 04:22
2013. július 8., hétfő 13:01
A Devizaadósok Érdekvédelmi Szövetségnek közleménye
2013. március 22., péntek 05:39
2013. március 4., hétfő 18:04
2013. február 20., szerda 13:05
2012. december 2., vasárnap 23:34
2012. november 28., szerda 11:04
2012. november 21., szerda 21:30
2012. június 4., hétfő 11:09
Közlemény a devizahitelesek első közérdekű keresetének beadásáról
2012. március 21., szerda 02:21
Közlemény: Újabb stációjához érkezett a devizaadósok kálváriája
2012. március 6., kedd 13:28
Közlemény: Kilakoltatás Veszprémben már ezen héten
2012. február 14., kedd 22:28
Támadnak a devizaadósok?
2011. augusztus 31., szerda 11:40

References: bíróság 
 Kúria 
 KÚRIA 
 KÚRIA 
 bíróság 
 bíróság